
הנדון: חוות דעת מקצועית במסגרת כוונה להתקשר עם ספק יחיד/ ספק חוץ

הבקשה מסתמכת על תקנה   3(29) /  3(31) (סמן את התקנה המתאימה) לתקנות חובת מכרזים ועל הוראות תכ"ם, "פטור מחובת המכרז", מס'7.8.1 והוראת תכ"ם, "בחינת קיומם של ספקים ומיזמים", מס' 7.8.2.

	תיאור מהות ההתקשרות (רקע ופירוט התכונות של הטובין/השירות/העבודה)

	פרויקט "תרועה" הינו פרויקט שהוטל על המכון הגאולוגי (להלן- המכון) בעקבות החלטת ממשלה רעד/20 (2012) להקמת מערכת התרעה מוקדמת בפני רעידות אדמה, למדינת ישראל. 
לאחר פרסום מכרז פומבי בינלאומי מס' 3/2015 מסוג design-build, ביום 21.5.17 נחתם בין המכון לבין חברת Nanometrics Inc. הקנדית חוזה לתכנון ולהקמת רשת סיסמית ארצית בזמן אמת, עם תאימות להתרעה מפני רעידות אדמה. 
ביום 20.10.2025 נגמרת שנת ההתקשרות האחרונה מול החברה במסגרת האופציות שעמדו למכון כחלק מהמכרז הפומבי.
מערכת תרועה הינה מערכת מדעית-טכנולוגית המורכבת מרכיבי תוכן רבים. שני הרכיבים הקריטיים ביותר לכלל המערך, שמרכיבים את השלד של המערכת הם: 1) הרשת הסיסמית ואלגוריתם ההתרעה, ו- 2) ארכיטקטורת תקשורת הנתונים ופרוטוקולי התקשורת הקיימים במערכת. 
בעוד נושא תקשורת הנתונים הוא נושא שאינו ייחודי לעולם הסיסמולוגיה – ולפיכך יצא במסגרת מכרז פומבי עם תום תקופת ההתקשרות, הרשת הסיסמית, תוכנות איסוף הנתונים, והאלגוריתמיקה של המערכת הם ייחודיים לעולם הסיסמולוגיה. מערכת "תרועה" יושבת על תשתית המהווה פריצת דרך גם מבחינת יתירות התקשורת הקיימת בה, וגם מבחינה סיסמולוגית, עם זמני התרעה קצרים במיוחד בחלק מהאזורים בארץ.
לאור האמור, נדרשת התקשרות לטובת המשך תמיכה של חברת ננומטריקס לארבעה רכיבים סייסמולוגים:
א) המכשור הסיסמי: חיישנים, רושמי נתונים ואנטנות גיאודטיות, ב) תוכנות האיסוף, הבקרה והעיבוד במערכת "תרועה", ג) קושחות המותקנות על רושמי הנתונים, ו-ד ) בדיקת מעמס רשת שנתית
להלן רשימה מפורטת ותיאור מפורט של רכיבי משנה הנכללים ברכיבים האלה:
1. מכשור סיסמי
· מדי תאוצה מסוג Titan הנמצאים בכל אתרי תרועה
· סיסמומטרים מסוג Trillium 120 ו Trillium Compact 120 הנמצאים בכ-25 מתחנות תרועה 
· רושמי נתונים מסוג  Centaur הנמצאים בכל אתרי תרועה
· מדף חלקים חד פעמי:
· 8 רושמי נתונים מסוג Centaur  6 ערוצים (הערכת עלות 95,000$)
· 4 רושמי נתונים מסוג Centaur  3 ערוצים (הערכת עלות 40,000$)
· 8 מדי תאוצה מסוג Titan (הערכת עלות 30,000$)
· 1 סיסמומטר Trillium 120 רגיל (מודל PA) (הערכת עלות 15,000$)
· 2 סיסמומטר Trillium 120 מיוחד לקידוחים (מודל PH) (הערכת עלות 40,000$)
· 2 סיסמומטרים Trillium Compact 120 (הערכת עלות 15,000$)
· 5 סטים של כבילה (חשמל+נתונים, GPS) (הערכת עלות 15,000$)

2. תוכנות
המשך תחזוקה של ננומטריקס על כלל התוכנות שלה כוללת: א) תשלום שנתי לרישיונות ב) התקנת עדכונים ושדרוגים ו- ג) תמיכה במקרה של תקלות.
· תוכנת ApolloServer – שרת האיסוף המרכזי של מערכת תרועה. השרת מותקן על כל אחד משרתי האיסוף (סה"כ 4 שרתים בשני מרכזי השו"ב), על שרת הבדיקות, ועל שני שרתי האיחסון (אחד בכל אחד ממרכזי השו"ב). השרתים מתקשרים אחד עם השני בפרוטוקול ייחודי של ננומטריקס, והמידע גם הוא נארז בפורמט ייחודי של ננומטריקס. האחידות מאפשרת יעילות גבוהה מאד של העברת הנתונים, תומכת באופן מושלם בפרוטוקול המולטיקסטינג (שידור וקליטה מרובי ערוצים על-מנת לאפשר יתירות תקשורתית בכל רמות האיסוף), שהוא דרישת סף הכרחית של מערכת תרועה עוד ממכרז ההקמה של המערכת. בכדי להשלים את התמונה, לתוכנה יש תאימות מלאה לקושחות ה- ApolloServer המותקנות על כל אחד מרשמי הנתונים מסוג Centaur  בכל אחת מתחנות תרועה, מאחר שגם השידור מהתחנות דורש שידור דרך שני ערוצי תקשורת שונים במקביל.
· תוכנת  Antares – תוכנה משלימה לתוכנת האיסוף, ומחזיקה מידע-על סיסמי (metadata) של התחנות הסיסמיות בזמן אמת: מיקום, זמינות, שלמות נתונים מכל תחנה ועוד. התוכנה מותקנת במרכזי השו"ב בלבד, ובמקביל בכל אחד משרתי האיסוף,  ApolloServer.
· תוכנת Athena – התוכנה מותקנת בכל אחד ממרכזי השו"ב ובשרת הבדיקות, ויש לה שתי מטרות: 1) ניהול ההגדרות של התחנות ומידע העל (metadata) הסיסמי, 2) סריקה פנימית של הקטלוג הסיסמי שנוצר דרך מערכות העיבוד האוטומטיות של מערכת תרועה. בגרסה הקיימת תוכנת  ה- Athena משתמשת בתוכנה נוספת חיצונית (Earthworm), אשר אנו כבר לא עושים בה שימוש. למעשה התחלנו בפיילוט עם ננומטריקס להטמיע את התוכנה החיצונית שבשימוש האגף (Seiscomp) גם בתוך שרתי תרועה, על מנת לאפשר המשך ייצור קטלוג סיסמי מדוייק והמשכי גם במקרה שקווי האינטרנט נופלים, וכל מערך העיבוד של האגף לסיסמולוגיה מתבסס רק על מערכת "תרועה". תוכנת ה- seiscomp תאפשר גם את הפסקת השימוש בתוכנת ה- Atlas של ננומטריקס לעיבוד ידני, מאחר שהיא מספקת את אותה הפונקציה באיכות גבוהה יותר משמעותית, וניצול ההיכרות המעמיקה של עובדי האגף עם התוכנה.
· תוכנת ה- ZenDesk – תוכנת ניהול תחזוקה.

3. קושחות
הקושחה המותקנת על רשמי הנתונים מסוג Centaur היא קושחה משלימה לשרתי ה- ApolloServer, ומנהלת את הגדרות המערכות הסיסמיות בכל אחת מהתחנות; את אריזת הנתונים בפורמט של ננומטריקס; את פרוטוקול המולטיקסטינג ליתירות תקשורת; ואת השידור הרציף של הנתונים את עבר מרכזי השו"ב. המשך תחזוקה של ננומטריקס על הקושחה בכל רשמי הנתונים בכל אחת מתחנות תרועה כוללת: א) תשלום שנתי לרישיונות, ב) התקנת עדכונים ושדרוגים, ו- ג) תמיכה במקרה של תקלות. 

4. בדיקת מעמס רשת שנתית (Annual full Stress-test)
הבדיקה בוחנת את הממשק בין הפרוטוקולים הסיסמיים לבין תשתית התקשורת של המערכת. הבדיקה היא ייחודית לעולם הסיסמולוגיה, ולמעשה חברת ננומטריקס פיתחה אותה על-פי בקשתינו כחלק מבדיקות הקבלה של מערכת "תרועה". הבדיקה למעשה מדמה את עומס זרימת הנתונים מהתחנות אל מרכזי השו"ב בעת רעידת אדמה חזקה, בה זרימת הנתונים יכולה לגדול בפי 10 מהכמות הרגילה שלה. העלות היא כ- 40,000 ₪ לשנה.





האם קיים בנושא זה מכרז מרכזי של החשב הכללי או גורם ממשלתי מוסמך אחר?            כן       לא

סוג ההתקשרות: (סמן X במקום המתאים)

	     טובין
	  שירותים
	  ביצוע עבודה




	שם הספק:
	Nanomatrics inc.

	מספר הספק 
(ח.פ/ח.צ/ע.מ/מספר עמותה) 
	[bookmark: _GoBack]עוסק מורשה: 2025248

	ספק זה הנו: 
	ספק יחיד 
	ספק חוץ 

	אומדן / שווי ההתקשרות:
	554,976 ₪ בתוספת מע"מ לכל שנה, עבור תחזוקה שנתית. עבור כל שנה נוספת הסכום יתעדכן בהתאם למדד המחירים לצרכן. על-פני תקופה של מקסימום 8 שנים, 

בנוסף, מדף חלקי חילוף בעלות של 250,000 דולר אמריקאי בתוספת מע"מ, עם אופציה לרכישה נוספת של החלפים המפורטים בעקבות שימוש במדף החלפים הקיים

	תקופת ההתקשרות: 
	12 חודשים עם אופציה לעד 84 חודשים נוספים.




נימוקים כי הספק הוא ספק יחיד או כי הטובין הם טובי חוץ
(במקרה הצורך ניתן לצרף עמודים נוספים וכל מסמך רלוונטי נוסף)

נא להתייחס לסעיפים הבאים: 
1. האמצעים שבהם נערכו בדיקות לאיתור ספקים נוספים והכנת חוות דעת כולל פירוט מקורות מידע ופעולות שננקטו (לדוגמה חיפוש באינטרנט, התכתבות עם ספקים, פגישה או שיחה עם ספקים וכדומה).
2. ממצאי הבדיקה (אם ישנם ספקים נוספים בתחום ההתקשרות, יש לפרט את הסיבות לאי התאמתם לביצוע ההתקשרות עימם ואת הסיבות להיות הספק שלגביו נכתבה חוות הדעת ספק יחיד/ספק חוץ)
3. נימוקים והערות נוספות

	נכון להיום ישנן שתי חברות בינלאומיות, ננומטריקס מקנדה וקינמטריקס מארה"ב אשר יכולות לתת מענה תחזוקתי להיבטים הסיסמולוגיים הנדרשים ממערכת איסוף ארצית של רעידות אדמה. 
מדובר בתחום ובשוק קטן והאגף לסיסמולוגיה במכון הגיאולוגי, כמוביל את אחת המערכות הבודדות בעולם למתן התרעה מוקדמת בפני רעידות אדמה, הינו בעל הכרות מלאה ומבוססת עם השוק הן המקומי והן הבינלאומי ומכך המסקנה היא כי לא קיים אף ספק בארץ, ורק שתי חברות בחו"ל. עם הפנייה לחברת קינמטריקס לטובת בחינת אופציה לתחזוקת המערכת על ידם, הם השיבו בשלילה לאור פערים טכנולוגיים אשר הם לא מסוגלים לעמוד בהם. לאור זאת, החברה היחידה בעולם נכון להיום המסוגלת לספק את השירות הנ"ל למערכת תרועה היא חברת ננומטריקס. 





חוות דעתי זו ניתנת מתוקף היותי הסמכות המקצועית לנושא זה.

בכבוד רב,
 
	ד"ר איתי קורזון
	מנהל פרוייקט תרועה ומנהל אגף סיסמולוגיה 

